open-index/open-wikipedia-markdown huggingface dataset:
Zona de converxencia intertropical

miniatura|dereita|ZCIT nos meses de xullo e xaneiro.
A **zona de converxencia intertropical**, coñecida tamén polo acrónimo **ZCIT**, é un cinto de baixa presión que cingue o globo terrestre na rexión ecuatorial. Está formado, como o seu nome indica, pola converxencia de aire cálido e húmido de latitudes por riba e por baixo do ecuador. Esta rexión tamén se coñece como fronte intertropical ou zona de converxencia ecuatorial. En inglés coñécese polo acrónimo *ITCZ* (*InterTropical Convergence Zone*).

## Véxase tamén 
### Ligazóns externas 
* Artigo da NASA con imaxes da ZCIT
George Hadley

**George Hadley**, nado en Londres o 12 de febreiro de 1685 e finado en Flitton o 28 de xuño de 1768, foi un avogado e meteorólogo inglés. Descubriu a célula de Hadley. Foi o irmán máis novo do matemático e inventor John Hadley. Asistiu á Universidade de Oxford, e máis tarde foi o responsábel das observacións meteorolóxicas da Royal Society de Londres. Unha das células de circulación atmosférica leva o seu nome: célula de Hadley.

## Véxase tamén 
### Ligazóns externas 
* Biografía de Hadley
Bloomsbury Publishing

**Bloomsbury Publishing** é unha casa editorial independente, asentada en Londres e coñecida polas súas novelas literarias. Foi designada como *Editorial dos anos 1999 e 2000*. O crecemento de Bloomsbury durante os últimos anos é debido principalmente á serie de *Harry Potter* da escritora J. K. Rowling. Outros persoeiros da literatura como Patricia Highsmith ou Carlos Fuentes tamén teñen obra en Bloomsbury.

## Véxase tamén 
### Ligazóns externas 
*Páxina oficial de Bloomsbury
John Hadley

**John Hadley**, nado en Bloomsbury (Londres) o 16 de abril de 1682 e finado en East Barnet (Hertfordshire) o 14 de febreiro de 1744, foi un matemático e astrónomo inglés. Baseándose no pequeno telescopio reflector presentado por Newton á Royal Society, iniciou a tarefa de puír e construír un instrumento de mellor calidade; a base de tanteos descubriu un modo de mellorar a esfericidade do espello, axudándose para iso dunha fonte de luz auxiliar.

## Véxase tamén 
### Ligazóns externas 
* Biography from the School of Mathematics and Statistics at the University of St Andrews, Scotland
A mellor televisión do mundo

***A mellor televisión do mundo*** foi un programa semanal da Televisión de Galicia que se emitiu na tempada 1987-1988, dirixíao Manuel Abad quen tamén o presentaba xunto con Ana Cermeño, Mercedes Suárez e Carmen Rábade. O programa estaba dedicado á televisión e nel emitíanse producións, tanto de ficción como documentais, de todo o mundo que polo seu carácter anovador ou polos seus recursos expresivos experimentais constituísen exemplos notorios de televisión de calidade. En cada programa preséntabase unha xustificación da elección da produción que se ía emitir, traducida ou subtitulada, na primeira emisión presentouse o telefilme da Channel Four británica *Max Headroom: 20 Minutes into the Future*, onde aparecía Max Headroom, unha animación que semellaba xerada por computador e que se converteu nun carácter recorrente do programa.
Infesta

O topónimo **Infesta** é un orónimo que indica un terreo irregular con bastante pendente. Pode referirse a:

;En Galiza
***Infesta**, parroquia do concello de Monterrei;
****Infesta**, lugar de dita parroquia;
***Vilar de Infesta**, parroquia do concello de Redondela;
***Infesta**, lugar da parroquia de Pino, no concello de Cospeito;
***Infesta**, lugar da parroquia de Rioaveso, no concello de Cospeito;
***Infesta**, lugar da parroquia de Pontecesures, no concello de Pontecesures;
***Infesta**, lugar da parroquia de Rois, no concello de Rois;
***Infesta**, lugar da parroquia de Gargantós, no concello de San Cibrao das Viñas;
***A Infesta**, lugar da parroquia de Requián, no concello de Betanzos;
***A Infesta**, lugar da parroquia de Rozavales, no concello de Monforte de Lemos;
***A Infesta**, lugar da parroquia de Ladra, no concello de Vilalba.

;Transportes
***Estación ferroviaria Betanzos-Infesta**, estación ferroviaria de Adif.

## Notas
## Véxase tamén
### Outros artigos
***As Infestas**, lugar da parroquia de Carantoña, no concello de Miño.
Douglas Coupland

**Douglas Coupland**, nado en Söllingen (Rheinmünster) o 30 de decembro de 1961, é un escritor de ficción, dramaturgo e artista visual canadense.

É coñecido principalmente pola súa novela de 1991 *Generation X: Tales for an Accelerated Culture*, que popularizou o termo "Xeración X", así como tamén pola súa obra *Microserfs* (1995).
## Obra 
## Véxase tamén 
### Ligazóns externas 
* Páxina de Douglas Coupland
Xegunde, Vilabol de Suarna, A Fonsagrada

**Xegunde** é un lugar da parroquia de Vilabol de Suarna, no concello lugués da Fonsagrada. Segundo o IGE, en 2015 tiña 21 habitantes (11 homes e 10 mulleres), o que supón unha diminución respecto do ano 1999 cando tiña 39 habitantes.

## Patrimonio 
*Castro de Xegunde.

## Festas 
Celébrase a festa de San Roque o 16 de agosto.

## Lugares e parroquias 
### Lugares de Vilabol de Suarna 
### Parroquias da Fonsagrada 
## Notas
A Graña do Vilar, Cambás, Aranga

**A Graña do Vilar** é un lugar da parroquia de Cambás no concello coruñés de Aranga na comarca de Betanzos. Tiña 11 habitantes no ano 2009 segundo datos do Instituto Nacional de Estadística, dos cales 5 eran homes e 6 eran mulleres.

## Lugares e parroquias 
### Lugares de Cambás 
### Parroquias de Aranga
A Maía, Cambás, Aranga

**A Maía** é un lugar da parroquia de Cambás no concello coruñés de Aranga na comarca de Betanzos. Segundo o Instituto Nacional de Estadística en 2009 tiña quince habitantes (sete homes e oito mulleres).

## Notas
## Lugares e parroquias
### Lugares de Cambás
### Parroquias de Aranga
Tony Bennett

**Tony Bennett**, nome artístico de **Anthony Dominick Benedetto**, nado en Queens (Nova York) o 3 de agosto de 1926 e finado na mesma cidade o 21 de xullo de 2023, foi un cantante norteamericano. Destacou no jazz e da música pop. Comezou a acadar sona na década dos 50. Os seus maiores éxitos foron os temas *I Left my Heart in San Francisco*, *Because of You*, *Rags to Riches* e *Cold, Cold Heart*.

## Traxectoria 
miniatura|Bennett en 2006.|esquerda
Bennett comezou a cantar a unha idade temperá. Loitou nas etapas finais da segunda guerra mundial como U.S. Exército infantaría no *Teatro Europeo*. Despois, desenvolveu a súa técnica de canto, asinou con Columbia Records e tivo a súa primeira canción popular número un con "Because of You" en 1951. Varios temas populares como como "Rags to Riches" seguiu a principios de 1953. Despois perfeccionou o seu enfoque para abarcar o canto de jazz. Alcanzou un pico artístico a finais da década de 1950 con álbums como *The Beat of My Heart* e *Basie Swings, Bennett Sings*. En 1962, Bennett gravou a súa canción principal, "I Left My Heart in San Francisco". A súa carreira e vida persoal experimentaron un prolongado descenso durante o auxe da era da música rock. Bennett realizou un regreso a finais dos anos 1980 e 1990, publicando álbums de disco de ouro de novo e ampliando o seu alcance á Xeración MTV mantendo o seu estilo musical intacto.

Bennett continuou creando obras populares e eloxiadas pola crítica no século XXI. Recibiu aclamacións renovadas ao final da súa carreira pola súa colaboración con Lady Gaga, que comezou co álbum *Cheek to Cheek* (2014); os dous intérpretes xiraron xuntos para promover o álbum durante 2014 e 2015. Co lanzamento do segundo álbum do dúo, *Love for Venda* (2021), Bennett bateu o récord individual do álbum máis longo dun top 10 na lista *Billboard* 200 para calquera artista vivo; o seu primeiro disco no top 10 foi *I Left My Heart in San Francisco* en 1962. Bennett tamén bateu o Guinness World Record para a persoa máis vella en publicar un álbum de material novo, á idade de 95 anos e 60 días.

En febreiro de 2021, Bennett revelou que fora diagnosticado de Alzheimer en 2016. Debido á lenta progresión da súa enfermidade, continuou gravando, xirando e actuando ata que se retirou dos concertos debido a problemas físicos, que anunciouse despois das súas últimas actuacións de *One Last Time: An Evening with Tony Bennett and Lady Gaga* os días 3 e 5 de agosto de 2021 no Radio City Music Hall.

### Recoñecementos 
Tivo moitos recoñecementos, incluíndo 20 Premios Grammy, un deles á Traxectoria e dous Premios Primetime Emmy. Bennett foi nomeado NEA Jazz Master e Kennedy Center Honoree e fundou a Frank Sinatra School of the Arts en Astoria, Queens, Nova York. Vendeu máis máis de 50 millóns de discos en todo o mundo e gañou unha estrela no Hollywood Walk of Fame.

## Notas 
## Véxase tamén 
### Ligazóns externas 
* Official Tony Bennett music website
Pedal de bicicleta

miniatura|dereita|Pedal.
Un **pedal de bicicleta** é unha ferramenta de apoio que conteñen as bicicletas dende 1860 até hoxe. Os pedais viran sobre un eixo ancorado á biela e están compostos basicamente por dúas partes: unha superficie de apoio, na cal se pousan os pés, e o eixo, que acciona o movemento en contacto coa biela e a cadea. Os pedais antigamente estaban fabricados en madeira e ferro, pero pronto evolucionaron até chegar a ser de plástico, ferro, aluminio e, os máis modernos, de fibra de carbono.

## Véxase tamén 
### Ligazóns externas 
* How to remove and install bicycle pedals (vídeo)
Winky Dink and You

***Winky Dink and You*** foi un programa infantil da televisión norteamericana que emitiu a CBS entre 1953 e 1957 presentado por Jack Barry e que protagonizaba un debuxo animado de nome **Winky Dink** (ao que puña voz Mae Questel) e o seu can Woofer.
## Desenvolvemento 
No programa Jack Barry e o seu incompetente compañeiro Mr. Bungle, interpretado por Dayton Allen, presentaban as aventuras de Winky Dink, caracterizado pola súa roupa a cadros, pelo crecho e grandes ollos, cada episodio animado duraba uns dez minutos. O programa foi o primeiro precedente da televisión interactiva, para poder interactuar co programa vendíase por correo un estoxo por 50 céntimos que contiña varios lapis de cera e un plástico de vinilo que se pegaba ao televisor grazas á electricidade estática deste, unha versión de luxo vendíase nas tendas por 2.95$. En determinados momentos do programa, Winky Dink pedía axuda e os espectadores na casa podían completar o debuxo semellando que o facían na pantalla, por exemplo podía pedir cruzar un río e así había que debuxar unha ponte. Tamén se utilizaba para descodificar mensaxes completando partes das letras. O programa foi un éxito, vendéronse uns 2 millóns de estoxos pero rematou ao deixalo Jack Barry que se quería centrar nos concursos.

## Secuelas 
Entre 1969 e 1973 realizáronse 64 novos segmentos de cinco minutos dos debuxos animados que se venderon ás canles en sindicación e tamén se produciu un estoxo semellante ao de 1953. Pero diversos grupos de consumidores protestaron por considerar malo que os nenos estiveran tan preto do televisor e o programa rematou.
## Notas
Woodland Animations

**Woodland Animations** foi unha compañía británica de animación responsable da realización de diversas series de animación para a BBC.
## Traxectoria 
Woodland Animations fundárona Ivor Wood e a súa dona Josiane despois do primeiro deixar a firma para a que traballaba Filmfair, entre as producións da nova empresa salienta *O carteiro Pat* (1981), que se converteu nun éxito internacional, seguíronlle *Gran* (1982), *Bertha* (1985) ou *Charlie Chalk* (1987). En 2001 adquiriuna Entertainment Rights.
Syfy

**Syfy** é unha canle estadounidense de cable especializada na emisión de series e programas de ficción científica, fantasía, terror e sobrenatural, primeiro coñecida como **Sci-Fi Channel** comezou a emitir o 24 de setembro de 1992, desde entón deu orixe a unha rede de canles de pagamento en arredor de 50 países que comezou en 1995 co establecemento da canle británica. O 7 de xuño de 2009 adoptou o seu actual nome. Algunhas das series emitidas pola canle son *Andromeda*, *Caprica*, *Earth 2*, *Sanctuary*, *Stagate Universe*, *Warehouse 13*, *Battlestar Galactica*, *Eureka* ou *Stargate Atlantis*.
Sindicación

Na radio e na televisión, a **sindicación** é a venda de programas e series a múltiples canles para a súa difusión en directo ou gravada, é un sistema común en países onde a televisión está composta por cadeas con canles locais afiliadas, como é o caso dos Estados Unidos. Nos países con cadeas nacionais sen afiliados locais é pouco común.
## Clases 
Na televisión dos Estados Unidos existen tres clases de programas e series sindicadas:
*Aquelas que se emiten por primeira vez xa como sindicadas, sen que as emita ningunha grande cadea nacional, tamén se inclúen as estranxeiras que se emiten por vez primeira nun país como sindicadas
*Aquelas que se emiten como sindicadas despois de emitilas xa unha gran cadea nacional, constitúen tamén unha tipo de repetición
*Aquelas sindicadas na rede "pública", que constitúen un servizo paralelo da PBS ás canles afiliadas é as canles públicas independentes.
## *Syndicator* 
Nos Estados Unidos as produtoras ou distribuidoras que se dedican á venda de programas coñécense como *syndicator*, na radio as grandes compañías teñen paquetes con gran variedade de formatos, aínda que algunhas están especializadas nun ou dous formatos. En televisión o *syndicator* busca vender en exclusiva os seus programas sindicados a unha canle local de cada área. Aínda que o habitual é que o syndicator venda os dereitos do programa por diñeiro, existe o que se coñece como *Barter Syndication* que se desenvolveu a partir de comezos da década de 1980, consiste en distribuír programas de balde ou por un prezo reducido ás canles locais que veñen con todos ou varios dos segmentos publicitarios engadidos de orixe. Para o ano 2010 os syndicators nacionais dos Estados Unidos ofrecen ás canles locais 136 programas semanais
## Notas
Premios Teen Choice

Os **premios Teen Choice** son galardóns que se conceden anualmente nun programa emitido pola Fox desde 1999 para recoñecer á mellor na música, cine, televisión, deporte, moda e máis segundo os votos de adolescentes entre 13 e 19 anos. No programa participan celebridades e músicos e os gañadores reciben táboas de surf de tamaño reducido, 182&nbsp;cm, pintadas con deseños propios do verán.

## Desenvolvemento 
Os produtores executivos son Bob Bain e Michael Burg, o produtor Paul Flattery e o produtor supervisor Greg Sills, quen querían organizar uns premios como os da Nickelodeon Kids' Choice pero para un público adolescente e cunha estética ao estilo da MTV. Entre 1999 e 2005 celebrábanse semanas antes da súa transmisión pero desde 2006 emítense en directo. A cerimonia de 2010 celebrouse o 8 de agosto nos Ánxeles en directo por Internet presentado por Michael Buckley, ao día seguinte emitiuse na Fox xa presentado por Katy Perry e os protagonistas de *Glee*, Kevin McHale, Cory Monteith, Mark Salling e Chris Colfer.

## Notas
O Gallado, Cambás, Aranga

**O Gallado** é un lugar da parroquia de Cambás no concello coruñés de Aranga na comarca de Betanzos. Tiña 34 habitantes no ano 2009 segundo datos do Instituto Nacional de Estadística, dos cales 12 eran homes e 22 eran  mulleres.

## Lugares e parroquias
### Lugares de Cambás
### Parroquias de Aranga
## Véxase tamén 
### Outros artigos 
* O Carballo Gallado
Dafydd ap Gruffudd

**Dafydd ap Gruffudd**, ás veces escrito como **Dafydd ap Gruffydd**, nado contra o ano 1235 e finado o 3 de outubro de 1283, foi Príncipe de Gales dende decembro de 1282 até a súa captura en 1283. Foi o derradeiro rei de Gwynedd.

## Véxase tamén 
### Bibliografía 
* Maud, Ralph. *David the last prince of Wales. The Ten "lost" months of Welsh History.*
A Tolda

O topónimo **A Tolda** pode referirse a:

;En Galiza
***A Tolda**, lugar da parroquia de Cambás, no concello de Aranga;
***A Tolda**, lugar da parroquia de Aguada, no concello de Carballedo;
***A Tolda**, lugar da parroquia da Barra, no concello de Coles;
***A Tolda**, lugar da parroquia de Parga, no concello de Guitiriz;
***A Tolda**, lugar da parroquia de Pígara, no concello de Guitiriz;
***A Tolda**, lugar da parroquia dos Vilares, no concello de Guitiriz;
***A Tolda**, lugar da parroquia de Bemantes, no concello de Miño;
***A Tolda**, lugar da parroquia do Val de Xestoso, no concello de Monfero;
***A Tolda**, lugar da parroquia de Sancovade, no concello de Vilalba;
***A Tolda**, lugar da parroquia de Reádegos, no concello de Vilamarín;
***A Tolda**, lugar da parroquia de Vilarmaior, no concello de Vilarmaior;
***A Tolda de Milleirós**, lugar da parroquia de Meilán, no concello de Lugo;
***Toldavia**, lugar da parroquia de Orbán, no concello de Vilamarín.

## Véxase tamén
### Outros artigos
Mubi

**Mubi**, anteriormente coñecida como *The Auteurs*, é unha páxina web filmográfica en liña que integra elementos das redes sociais con *video streaming*. Foi descrita como unha "cinemateca online". O sitio permite que os seus usuarios vexan filmes, polo xeral tras o pagamento dunha tarifa, e conéctaos con outros usuarios de similares intereses.

## Notas 
## Véxase tamén 
### Ligazóns externas 
* Páxina de Mubi
Joan Triadú

**Joan Triadú i Font**, nado en Ribes de Freser (Ripollès) o 30 de xullo de 1921 e finado en Barcelona o 30 de setembro de 2010, foi un escritor, crítico literario e pedagogo catalán.

## Traxectoria 
Foi un activista cultural da resistencia antifranquista, participando en moito proxectos culturais cataláns significativos do século XX como a revista ''Serra d'Or*, a revista *Ariel*, o diario *Avui* ou *Òmnium Cultural*. Así mesmo, na súa faceta de pedagogo foi director xeral da *Institució Cultural del CIC* e director da *escola Thau''.

## Véxase tamén 
### Ligazóns externas 
* Biografía na Enciclopèdia Catalá
Tomás Gómez Franco

**Tomás Gómez Franco**, nado en Enschede (Países Baixos) o 27 de marzo de 1968, é un político socialista español. Foi alcalde da cidade madrileña de Parla, a sétima cidade en poboación da área metropolitana de Madrid, entre 1999 e 2008. Dende 2007 até 2015 foi secretario xeral do Partido Socialista de Madrid. É licenciado en Ciencias Económicas.

## Traxectoria 
Cando mozo, militou nas Xuventudes Socialistas, e máis tarde, en 1988 comezou a traballar para o PSOE como técnico de desenvolvemento local para o concello de Parla. Na agrupación desa localidade desempeñou cargos diversos até a consecución da alcaldía a partir das elecciónes municipais de xuño de 1999.

### Cargos desempeñados en política
* Alcalde de Parla (1999-2008).
* Secretario xeral do PSM-PSOE (2007-2015).
* Deputado da Asemblea de Madrid (2011-2015).
* Voceiro do grupo socialista na Asemblea de Madrid (2011-2015).
* Senador designado pola Asemblea de Madrid (2011-2013).

### Retirada da política 
Tras a súa saída da dirección do PSM-PSOE, Gómez retomou o seu labor como docente e economista.

## Recoñecementos 
* Premio Nicolás Salmerón de Dereitos Humanos, na súa categoría individual, outorgado no Ateneo de Madrid no ano 2010.

## Notas 
## Véxase tamén 
### Ligazóns externas 
* Páxina web de Tomás Gómez
'Allo 'Allo!

''''''Allo 'Allo!'''* é unha comedia de situación británica que emitiu a BBC1 entre 1982 e 1992, creada por David Croft e Jeremy Lloyd como unha parodia da serie *Secret Army* emitida entre 1977 e 1979, dous dos seus actores Hillary Minster e John D. Collins, actuaron tamén nesta comedia.
## Argumento 
*Allo Allo* conta a historia de René Artois, dono dun café na vila de Nouvion, durante a ocupación alemá na segunda guerra mundial. Os alemáns rouban todos os obxectos artísticos da vila, entre eles un reloxio de cuco e a pintura *A madonna caída'' de Van Klomp. O comandante alemán decide gardar as pinturas para el e obriga a que René agache as obras no seu café. A Gestapo tamén quere atopar o paradeiro das pinturas e envía a Herr Flick, para as procurar.

Ao mesmo tempo o café de René está a esconder pilotos británicos. René vese forzado a traballar para a Resistencia para evitar ser asasinado por servir os alemáns no seu café. Os intentos da Resistencia de enviar os pilotos de volta ao Reino Unido, que fallan sempre, constitúen o centro de atención da serie.
Episodio piloto

Un **episodio piloto** é o primeiro episodio realizado dunha serie de televisión que se produce coa fin de coñecer se a serie pode ter éxito, tanto de audiencias como de críticas, e se o gasto económico que suporía está xustificado coa posible recepción do produto. É un concepto propio da televisión estadounidense aínda que non exclusivo. Segundo a revista *Variety* só arredor dun cuarto dos pilotos da grandes cadeas estadounidenses teñen éxito en dar orixe a unha serie. De se realizar a serie o normal é que o episodio piloto, nalgúns casos son dous, sexa o primeiro episodio da nova serie.
Società Sportiva Lazio

A **Società Sportiva Lazio** é un club de fútbol de Italia, radicado na cidade de Roma na rexión do Lacio. Fundouse en 1900, participou permanentemente na máxima categoría do fútbol italiano desde a creación desta.

A Lazio consagrouse campión da Serie A italiana en 2 ocasións, ademais de adxudicarse a Copa de Italia en 6 ocasións e a Supercopa de Italia en 4 ocasións. A nivel internacional, conquistou a Recopa de Europa na tempada 1998-99 e a Supercopa de Europa en 1999, alcanzou a final da Copa da UEFA en 1997-98.

## Uniforme 
* **Uniforme titular:** Camiseta azul celeste, pantalón azul escuro, medias brancas.
* **Uniforme alternativo:** Camiseta branca, pantalón branco e medias brancas.

## Estadio 
Exerce como local no Stadio Olimpico di Roma, o cal comparte co seu tradicional rival AS Roma. Cunha capacidade de 81.903 espectadores é o segundo estadio con maior capacidade en Italia, só por detrás do Estadio Giuseppe Meazza de Milán, e está considerado, segundo os parámetros da UEFA, como un reduto de 5 estrelas.

## Datos do club 
* **Tempadas na Serie A**: 70
* **Tempadas na Serie B**: 11
* **Mellor clasificación na liga**: 1º
* **Maior goleada acadada**: Lazio - Modena 9-1
* **Maior goleada encaixada**: Ambrosiana-Inter - Lazio 8-1
* **Máximo goleador**: Silvio Piola (143 goles)
* **Máis partidos disputados**: Aldo Puccinelli (339 partidos)

## Títulos 
### Torneos nacionais 
* **Serie A (2):** 1973-74, 1999-00.
* **Copa de Italia (6):** 1958, 1997-98, 1999-00, 2003-04, 2008-09, 2012-13.
* **Supercopa de Italia (3):** 1998-99, 2000-01, 2009-10

### Torneos internacionais 
* **Recopa de Europa (1):** 1998-99.
* **Supercopa de Europa (1):** 1999
* **Copa dos Alpes (1):** 1970-71

### Torneos amigables 
* **Trofeo Teresa Herrera (1):** 1950
* **Torneo de Amsterdam (1):** 1999

## Xogadores 
### Xogadores famosos 
## Adestradores 
## Seareiros 
Segundo unha enquisa elaborada polo instituto estatístico Demos no mes de agosto de 2007, do total de afeccionados ao fútbol en Italia, a Lazio é o sexto club por número de seareiros, co 3 % do total.

## Notas 
## Véxase tamén 
### Ligazóns externas 
* Páxina oficial do SS Lazio
Gliese 581 g

miniatura|dereita
**Gliese 581 g** é un planeta do sistema Gliese 581, situado a 20 anos luz da Terra, na constelación de Libra.

## Historia e características 
Foi descuberto o 29 de setembro de 2010 e pola súa masa (entre 3 a 4 veces á da Terra), das súas temperaturas suaves na conxunción dos dous hemisferios, da súa localización na zona habitable da súa estrela, e da presenza presumiblemente dunha atmosfera significativa, constitúe o planeta extrasolar coñecido con máis probabilidade de conter formas de vida e xa que logo o máis semellante á Terra . O planeta foi detectado mediante medicións da velocidade radial combinando 11 anos de datos do instrumento HIRES do telescopio Keck 1 e o instrumento HARPS do telescopio de 3,6 metros de ESO no Observatorio de La Silla.

## Nota 
## Véxase tamén 
### Ligazóns externas 
* *Steven Vogt and Paul Butler lead a team that discovered the first potentially habitable exoplanet*
Trabadela, Ribela, A Estrada

**Trabadela** é un lugar da parroquia de Ribela, no concello pontevedrés da Estrada. Segundo o IGE a súa poboación no ano 2009 era de 20 persoas (9 homes e 11 mulleres), o que supón unha diminución respecto do ano 1999 cando tiña 29 habitantes.

## Patrimonio 
A presa de Leira é un acueduto centenario leva a auga ata a veciña aldea de Parada derivando pola marxe esquerda as augas do río Umia e transportándoas a unha distancia de 2&nbsp;km aproveitando o desnivel do río.

## Galería de imaxes 

Ficheiro:Acueduto no río de Leira, Rivela.jpg|Acueduto de Leira.
Ficheiro:Acueduto de leira 3.jpg|Acueduto de Leira.
Ficheiro:Rio umia.JPG|Río Umia ao seu paso por Trabadela.

## Lugares e parroquias 
### Lugares de Ribela 
### Parroquias da Estrada 
## Véxase tamén 
### Outros artigos 
* Lugares da Estrada
### Bibliografía 
*
Cosgrove Hall Films

**Cosgrove Hall Films** é unha compañía de animación británica fundada como **Cosgrove Hall Productions** en 1976  por Mark Hall e Brian Cosgrove,  na práctica era unha filial de Thames Televisión, cando esta perdeu a licenza en 1993, pasou a depender de Anglia Television e mudou de nome para o actual nome xa como propiedade da ITV. Foi un dos maiores produtores de programas infantís do mundo. O 30 de xaneiro de 2009 pechou o estudio de animación e trasladou o persoal restante a unha oficina de Granada Television .
## Producións 
**The Likeaballs* (2006)
**100% People* (2004)
**Albie*
**Alias the Jester* (Thames para ITV 1985 a 1986),
**Andy Pandy*  (remaque de CBeebies  - 2002)
**The Animal Shelf* (Granada para ITV 1997 a 1998)
**Avenger Penguins* (Thames para ITV 1993 a 1994)
**Bill and Ben* (remaque de CBeebies  - 2000)
**Brambly Hedge* (1996)
**Chorlton and the Wheelies* (Thames para ITV 1976 a 1977)
**Captain Kremmen* (Thames para ITV 1978 a 1980)
**Cinderella* (Thames para ITV  (1979)
**Cockleshell Bay*   (Thames para ITV 1975, 1982 a 1986)
**Count Duckula* (Thames para ITV 1988 a 1993) (Repetición en BBC1 1994 a 1995)
**Danger Mouse* (Thames para ITV 1981) (Repetido na BBC2 2007 a 2009)
**Engie Benjy* (ITV 2002)
*''Enid Blyton's Enchanted Lands* (1997)
**Fantomcat* (1995 a 1996)
**Father Christmas and the Missing Reindeer* (1997)
**Fetch The Vet* (2000s)
**Fifi and the Flowertots* (2005)
**The Fool of the World and the Flying Ship* (Thames para ITV 1990)
**The Foxbusters* (1999 a 2000)
**Grandma Bricks of Swallow Street* (Thames para ITV 1976 a 1978)
**Jamie and the Magic Torch* (Thames para ITV 1976 a 1978)
**Kid Clones* (2005)
**Lavender Castle* (CiTV 1998 a 1999)
**The Magic Ball* (ITV 1971),
**Grandma's Bricks Of Shallow Street* (Thames para ITV 1978 a 1980)
**Oakie Doke* (1995 to 1996)
**Oh, Mr. Toad* (Thames para ITV 1989)
**Noddy's Toyland Adventures* (BBC Worldwide 1992 a 1999)
**Peter and the Wolf* (1996)
**O carteiro Pat* (2003) (BBC)
**The Pied Piper of Hamelin* (Thames para ITV 1981)
**The Reluctant Dragon* (Thames para ITV 1987)
**BFG* (Thames para ITV 1989)
**Roary the Racing Car* (2006)
**Rocky and the Dodos* (Central para ITV 1998)
**Rotten Ralph* (1999)
**Sally And Jake* (Thames para ITV 1974 a 1978)
**Sooty Amazing Adventures* (Meridian para ITV 1996 a 1997)
**The Tale of Two Toads* (Thames para ITV 1989)
**The Talking Parcel* (Thames para ITV 1978 a 1980)
**Theodore* (CBBC para BBC )
**Thomas and Friends*
**Terry Pratchett's Truckers* (Thames para ITV 1992)
**Vampires, Pirates & Aliens* (2000)
**Victor and Hugo* (Thames para ITV 1991 - 1992)
**The Wind in the Willows'' (Thames para ITV 1983 a 1990)

## Notas
Trabadela

O topónimo **Trabadela** pode referirse a:

;En Galiza
***Trabadela**, lugar da parroquia de Ribela, no concello de Estrada.
***Trabadela**, lugar da parroquia de Sante, no concello de Trabada.

## Véxase tamén
### Outros artigos
Cáceres Ciudad del Baloncesto

:*Para o equipo de Cáceres que xogou na Liga ACB até 2003, véxase Cáceres CB.*
O **Cáceres Ciudad del Baloncesto**, coñecido por motivos de patrocinio como **Cáceres Patrimonio de la Humanidad** é un club de baloncesto profesional español con sede na cidade de Cáceres, Estremadura, que xoga na Segunda FEB.

## Historia 
O Cáceres Ciudad del Baloncesto foi fundado no ano 2007 como consecuencia da fusión dos clubs *San Antonio* e *Cidade de Cáceres*, que se converteu desde os seus inicios nun dos máximos representantes do deporte estremeño a nivel nacional, especialmente no que ao mundo do baloncesto refírese, recollendo a testemuña do desaparecido Cáceres CB.

Actualmente coñecido como Cáceres 2016 Basket por motivos de patrocinio, participa desde a tempada 2008-09 na liga LEB Ouro, á que accedeu tras mercar en xullo de 2008 dos dereitos federativos do CB Alcúdia.

## Véxase tamén 
### Ligazóns externas 
* Sitio web oficial
Bàsquet Mallorca

O **Club Bàsquet Mallorquí**, tamén coñecido como **Bàsquet Mallorca**, foi un club de baloncesto profesional español con sede na cidade de Inca, Baleares.

## Véxase tamén 
### Ligazóns externas 
* Perfil do Bàsquet Mallorca na web da FEB
Galería de imaxes da igrexa de San Tomé de Serantes

**San Tomé de Serantes** é unha igrexa románica de Leiro, na parroquia de Serantes.

## Galería de imaxes

Ficheiro:San Tomé de Serantes, Leiro.jpg|Igrexa de San Tomé de Serantes.
Ficheiro:Igrexa de Santo Tomé de Serantes.jpg|Igrexa de San Tomé de Serantes.
Ficheiro:Igrexa de San Tomé Serantes, Leiro.jpg|Fachada da igrexa.
Ficheiro:Rosetón da igrexa de San Tomé de Serantes, Leiro.jpg|Rosetón.
Ficheiro:Igrexa de San Tomé de Serantes, Leiro.jpg|Igrexa de San Tomé de Serantes.
Ficheiro:Porta da igrexa de San Tomé de Serantes, Leiro.jpg|Portada.
Ficheiro:Porta lateral igrexa de Serantes, Leiro.jpg|Porta lateral.
Ficheiro:Canzorros da igrexa de San Tomé de Serantes, Leiro.jpg|Canzorros.
Ficheiro:Contrafortes da igrexa de San Tomé de Serantes, Leiro.jpg|Contrafortes.
Ficheiro:Capiteis esquerda portada igrexa de San Tomé de Serantes, Leiro.jpg|Capiteis da portada.
Ficheiro:Capiteis dereita portada igrexa de San Tomé de Serantes, Leiro.jpg|Capiteis da portada.

## Véxase tamén
*Galería de imaxes de Leiro
Praia de Lapamán

A **praia de Lapamán** é un areal da beira sur da ría de Pontevedra, situado entre os concellos de Marín e Bueu. Ten 800 m de lonxitude, con area fina e branca.

Está situada entre a praia de Covelo (ao sur) e a praia da Coviña. Separada por unhas rochas, está unha parte da praia coñecida como Muíño Vello. Desde ela chégase á illa de San Clemente, e desde ela vese Sanxenxo, Portonovo e as illas Ons.

Accédese a ela a través dunhas escaleiras. Está situada á beira da estrada N-552. Serve de pista de aterraxe para usuarios de parapente que engalan en Chans, no alto da parroquia de Cela.

## Galería de imaxes

Ficheiro:Lapamán, Marín.jpg|Praia de Lapamán.
Ficheiro:Praia de Lapamán, Ardán, Marín.jpg|Praia de Lapamán.

## Notas 
## Véxase tamén 
### Outros artigos 
*Praias da provincia de Pontevedra
Lightning Bolt

**Lightning Bolt** é un dúo de noise rock estadounidense procedente de Providence, Rhode Island, composto por Brian Chippendale na batería e nas voces e Brian Gibson no baixo. O grupo formouse no ano 1994 cando os seus membros, por aqueles tempos un trío, asistían á Rhode Island School of Design. A banda asinou co selo Load Records en 1997, e editou o seu álbum de estrea ese mesmo ano. 

En total, Lightning Bolt leva editados sete álbums de estudio, varios sinxelos en vinilo e ten aparecido nun feixe de recompilatorios. Lightning Bolt son coñecidos polos seus directos, onde adoitan a tocar no chan en vez de nun escenario, co público ao redor deles cun son excesivamente alto e agresivo. A banda foi incluída no oitavo lugar da lista de Metacritic dos mellores artistas da década de 2000-09.

## Discografía 
### Álbums 
## Notas 
## Véxase tamén 
### Ligazóns externas 
* Páxina oficial
Palencia Baloncesto

O **Club Deportivo Maristas Palencia**, coñecido por motivos de patrocinio como **Zunder Palencia** é un club de baloncesto profesional español con sede na cidade de Palencia, Castela e León que xoga na Primeira FEB, a segunda categoría do baloncesto español.

## Historia 
O C.D. Maristas de baloncesto ten a súa orixe no Colexio Marista Castela, situado en Palencia. A sección de baloncesto foise potenciando nos anos 1980 coa colaboración de diversos patrocinadores, o que levou ao equipo a varios ascensos, culminados a tempada 2008-09 co ascenso a LEB Ouro, segunda máxima categoría do baloncesto español.

En decembro de 2009, o escolta estadounidense Michael Dickerson converteuse no primeiro xogador con experiencia na NBA en formar parte do persoal do club palentino.

## Véxase tamén 
### Ligazóns externas 
* Sitio web oficial
Academia Auriense-Mindoniense de San Rosendo

A **Academia Auriense-Mindoniense de San Rosendo** é unha corporación de dereito público, de carácter cultural, fundada polos bispados de Ourense e Mondoñedo-Ferrol, que ten como fins a investigación e difusión da figura de San Rosendo. 
## Historia 
Foi constituída en Celanova o 22 de novembro de 2008, coincidindo coa clausura do Ano Xubilar de San Rosendo. Foi promovida polas dioceses de Mondoñedo-Ferrol e Ourense, sendo os seus padroádegos os correspondentes bispos Luís Quinteiro Fiúza e Manuel Sánchez Monge. Está presidida polo teólogo Segundo Leonardo Pérez López.

Entre os académicos hai teólogos, historiadores, escritores, artistas plásticos e investigadores..

A Academia edita a revista *Rudesindus*.

Ten a súa sede no pazo episcopal de Mondoñedo. Foi inaugurada o 28 de febreiro de 2009, coincidindo co cabodano do pasamento de Álvaro Cunqueiro.

## Académicos 
* Julián Barrio Barrio, arcebispo de Santiago de Compostela.
* José María Díaz Fernández, cóengo arquiveiro da catedral de Santiago de Compostela.
* Pilar de Torres Luna, xeógrafa. Universidade de Santiago.
* José Manuel García Iglesias, historiador da arte. USC.
* José Miguel Andrade Cernadas, historiador da arte. USC.
* Manuel Carriedo Tejedo, investigador medievalista. León.
* Juan M. Monterroso Montero, historiador da arte. USC.
* Eduardo Pardo de Guevara y Valdés, historiador. Instituto Padre Sarmiento de Estudos Galegos.
* Domingo L. González Lopo, historiador. USC.
* María Beatriz Vaquero Díaz, historiadora. Universidade de Vigo.
* Ramón Yzquierdo Perrín, historiador da arte. Universidade da Coruña.
* Ramón Pernas López, escritor e xornalista. Viveiro.
* Manuel Recuero Astray, historiador. Universidade da Coruña.
* Ramón Loureiro Calvo, escritor e xornalista. Ferrol.
* Manuel García de Buciños, escultor. Ourense.
* Cesáreo Iglesias Grande, párroco de San Rosendo de Celanova.
* Francisco Singul Lorenzo, historiador da arte. Santiago de Compostela.
* Antonio Piñeiro Feijoo, xornalista. Celanova.
* Segundo Leonardo Pérez López, teólogo cóengo da catedral de Mondoñedo.
* Miguel Ángel González García, cóengo arquiveiro da catedral de Ourense.
* Rubén Lois González, xeógrafo. Universidade de Santiago.
* Francisco Carvalho Correia, historiador. Santo Tirso (Portugal).
* José Luis López Sangil, historiador medievalista. A Coruña.
* Francisco J. Rodríguez Pérez, historiador. Universidade de Vigo.

## Notas
Música libre

miniatura|dereita
A **música libre** é aquela música que está en dominio público ou protexida por unha licenza libre, ao estilo da Licenza Pública Xeral, ou a licenza BSD que ampara unha parte do software libre. Desta forma, conséguese a máxima distribución e promoción da música e fai posíbel que chegue sen obstáculos ao público. Forma parte do concepto de cultura libre.

## Véxase tamén 
### Ligazóns externas 
* Wiki de etree.org: estándares de distribución de son na rede.
Isaac Gómez Pose

**Isaac Gómez Pose**, nado en Laxe o 27 de febreiro de 1981, é un exfutbolista galego. Xogaba de centrocampista.

## Véxase tamén 
### Ligazóns externas 
* Datos do xogador en lapreferente.com
Castro Lupario

[miniatura|Mapa sobre a lenda xacobea da translación en *Historia del Apostol de Iesus Christo Sanctiago Zebedeo* (1610), de [Mauro Castellá Ferrer, no cal aparece o castro Lupario.]]
O **castro Lupario**, tamén coñecido como **castro de Beca**, é un castro galaico que se localiza entre as parroquias de Bastavales (Brión) e Ribasar (Rois). Foi declarado Ben de Interese Cultural en decembro de 2009. É de fácil acceso e poden verse restos das murallas.
Esta acrópole castrexa quizais foi a capital dos Amaecos e chegou a acadar moita importancia. Como aconteceu noutras acrópoles, aquí tamén existiu durante séculos unha parroquia: Santo Antonini de Castro, suprimida a comezos do século XVII.

A lenda xacobea sitúa neste castro a residencia da raíña Lupa.

## Notas 
## Véxase tamén 
### Outros artigos 
* Castros de Galicia
* Idade de Ferro
* Cultura castrexa

### Ligazóns externas 
* Polémica no Castro Lupario
Carmen Cervera

**María del Carmen Rosario Soledad Cervera**, coñecida popularmente como **Tita Cervera** ou **Tita Thyssen**, nada en Sitges o 23 de abril de 1943, é unha coleccionista e marchante de arte de orixe catalá.

Foi Miss España en 1961 e esposa de Lex Barker, Espartaco Santoni e Hans Heinrich von Thyssen-Bornemisza, II barón Thyssen-Bornemisza.

## Véxase tamén 
### Ligazóns externas
* IMDb
* Biografía na revista *Hola* 
* GENEALL.net
Irisberto Herrera

**Irisberto Herrera**, nado en Cuba o 7 de decembro de 1968, é un xadrecista hispano-cubano que ostenta o título de Gran Mestre Internacional, número 2458 en xaneiro de 2008, gañador do *Campionato de Cuba xuvenil*. e en 1996, con Julio Becerra do *Campionato de Cuba de xadrez*.

## Notas 
## Véxase tamén 
### Ligazóns externas 
*  
* 74 partidas de **Herrera** en chessgames.com
La Prohibida

**Amapola López**, coñecido como **La Prohibida** (anteriormente "*La Perdida*"), nada en Cádiz en 1971, é un cantante travestí español de música pop e electrónica. De nai valenciana e pai vasco, aos dezasete anos independizouse e traballou en cidades como Barcelona, Londres, Río de Xaneiro ou Roma. Comezou como cantante co seu ex, Luis Miguélez.

## Filmografía 
* "Manuela, El Cinto" (corto de R. Robles Rafatal, 2001),
## Discografía 
* 2001:*Alto Standing*
* 2005:*Flash*
* 2009:*Sr. Kubrick, ¿qué haría usted?*

## Traxectoria 
### Ligazóns externas 
* IMDb
* fonoteca.net 
* MySpace
Observatorio Europeo Austral

O **Observatorio Europeo Austral** (en inglés European Southern Observatory: **ESO** ou formalmente **the European Organisation for Astronomical Research in the Southern Hemisphere**)  é un organismo europeo dedicado á astrofísica que foi creado no ano 1962.

## Historia e características 
[alt=Imaxe da Vía Láctea subministrada por ESO|miniatura|Imaxe da [Vía Láctea subministrada por ESO]]
Citado na súa web como a '*principal organización intergobernamental de astronomía en Europa e o observatorio astronómico máis produtivo do mundo*', na actualidade está integrado por 16 estados europeo: Alemaña, Austria, Bélxica, Dinamarca, España, Finlandia, Francia, Países Baixos, Italia, Polonia, Portugal, Reino Unido, República Checa, Suecia e Suíza. Brasil esta en proceso de ratificación como membro sendo o primeiro pais non europeo á marxe de Chile que non sendo estado membro é unha das sedes. As súas oficinas centrais están en Garching, preto de Múnic, ademais dunha oficina en Santiago de Chile.

ESO opera en Chile dende novembro de 1963 por convenio co goberno chileno (arredor dun 10% do tempo de observación é para astrónomos dese país). No deserto de Atacama ten tres observatorios astronómicos:

* Observatorio de La Silla, (dende 1969) a 600 km ó norte de Santiago e 2400 msnm.
* Observatorio de Paranal, en cerro Paranal a 2600 msnm, onde está o sistema VLT.
* Radiotelescopio APEXEl no Llano de Chanjnantor a 5000 msnm, e a rede de antenas submilimétricas de 12 m Atacama Large Millimeter Array (ALMA, en construción).

## Divulgación 
O ESO ten un sistema de difusión de información por diversos medios, como Mastodon (@esoastronomy@astrodon.social), difundindo con licenza CCBYSA 4.0.

## Fitos 
No 2019, obtense a primeira fotografía dun burato negro, con participación de ESO.

Os observatorios de La Silla e Cerro Paranal tiveron importancia no descubrimento de novos planetas extrasolares, tema galardoado co Premio Nobel de Física 2019.

## Notas
## Véxase tamén 
### Outros artigos 
* Telescopio Europeo Extremadamente Grande
### Ligazóns externas 
* ESO
Contrafío

***Contrafío*** foi un programa de debates da Televisión de Galicia que se emitiu na tempada 1987-1988 nun primeiro momento dirixido e presentado por Amelia García e logo asumiu a función de dirección Xosé María Palmeiro.
Guitar Wolf

**Guitar Wolf** é unha banda xaponesa de garage punk fundada en Nagasaki en 1987. O grupo é coñecido polos seus temas con voces penetrantes e un volume excesivo nos seus temas de punk influenciado polo noise que fan énfase na distorsión e no *feedback*. A banda define o seu estilo coma "jet rock 'n' roll", un enérxico cruzamento entre os Ramones, o rockabilly, o punk rock e o garage rock.

Guitar Wolf leva editados nove álbums de estudio internacionalmente así como un en directo, varios sinxelos, e un recompilatorio titulado *Golden Black*. Os seus membros tamén apareceron en dúas películas de serie B de terror/ciencia ficción: *Wild Zero* e *Sore Losers*. Unha colección dos vídeos máis populares e de actuacións en directo de Guitar Wolf foi recompilada nun DVD titulado *Red Idol*. En marzo do 2005 o baixista e membro fundador Billy, tamén coñecido coma Bass Wolf, morreu dun ataque ao corazón aos 38 anos. O seu substituto, U.G., converteuse nun membro permanente da banda que na actualidade funciona como un trío formado por Seiji (Guitar Wolf), U.G. (Bass Wolf) e Toru (Drum Wolf).

## Discografía 
### Álbums de estudio 
* *Run Wolf Run* - 1994 (Less Than TV)
* *Missile Me!* - 1995 (Matador)
* *Planet Of The Wolves* - 1997 (Matador)
* *Jet Generation* - 1999 (Matador)
* ''Rock'n'roll Etiquette* - 2000 (Narnack)
* *Live!!* - 2000 (Ki/oon)
* *UFO Romantics* - 2002 (Narnack Records) 
* *Loverock* - 2004 (Narnack)
* *Golden Black* - 2005 (Narnack)
* *Dead Rock* - 2007 (Sony)
* *Mars Twist'' - 2007
Guión

O termo **Guión** pode referirse a:

*Un signo de puntuación: o **guión**;
*Un relato técnico literario, o **guión**;
*Un ficheiro de texto simple cunha serie de ordes, o **guión**;
*A revista ***Guión*** editada en Lugo en 1930.

## Véxase tamén
### Outros artigos
***Guitón**, lugar da parroquia de Ribela, no concello da Estrada.
Presidente de Paquistán

miniatura|120px|Bandeira do presidente de Paquistán.
O **presidente** é o xefe de estado de Paquistán. Esta é a lista dos presidentes de Paquistán, de 1956 ata os días de hoxe.
Premios da Cultura Galega

Os **Premios da Cultura Galega** son uns galardóns concedidos pola Xunta de Galicia a persoas físicas ou xurídicas que destacasen nese ano polo seu labor en diversos campos artísticos. Os premiados son seleccionados por un xurado único formado por doce persoas.

Os premios convocáronse rodeados de polémica por primeira vez no ano 2010, aínda que naceron como continuación dos Premios Nacionais da Cultura Galega, creados en 2008 e que tiveron unha única edición. A diferenza dos anteriores, os premios non teñen dotación económica.

## Categorías
Os premios distribúense en sete categorías:
*Premio Cultura Galega das Artes Plásticas
*Premio Cultura Galega das Artes Escénicas
*Premio Cultura Galega das Letras
*Premio Cultura Galega de Música
*Premio Cultura Galega ás Iniciativas en prol do Patrimonio Cultural
*Premio Cultura Galega de Creación Audiovisual
*Premio Cultura Galega de Proxección Exterior (anteriormente Premio Cultura Galega á Promoción Cultural de Galicia)
*Premio Cultura Galega de Lingua
miniatura|Entrega dos Premios da Cultura Galega 2018.|centro
## Premios
## Notas
## Véxase tamén 
### Outros artigos 
* Premios Nacionais da Cultura Galega

### Ligazóns externas
* Convocatoria dos Premios da Cultura Galega, publicada no Diario Oficial de Galicia do martes, 5 de outubro de 2010
Auferstanden aus Ruinen

**Auferstanden aus Ruinen** (en alemán: *Erguéndose dende as ruínas*) foi o himno da República Democrática Alemá (RDA) entre 1949 e 1990. A súa letra foi escrita por Johannes R. Becher con música de Hanns Eisler.

## Letra orixinal en alemán 
:Auferstanden aus Ruinen
:Und der Zukunft zugewandt,
:Laß uns dir zum Guten dienen,
:Deutschland, einig Vaterland.
:Alte Not gilt es zu zwingen,
:Und wir zwingen sie vereint,
:Denn es muß uns doch gelingen,
:Daß die Sonne schön wie nie
:Über Deutschland scheint.
:Über Deutschland scheint.

:Glück und Frieden sei beschieden
:Deutschland, unserm Vaterland.
:Alle Welt sehnt sich nach Frieden,
:Reicht den Völkern eure Hand.
:Wenn wir brüderlich uns einen,
:Schlagen wir des Volkes Feind!
:Laßt das Licht des Friedens scheinen,
:Daß nie eine Mutter mehr
:Ihren Sohn beweint.
:Ihren Sohn beweint.

:Laßt uns pflügen, laßt uns bauen,
:Lernt und schafft wie nie zuvor,
:Und der eignen Kraft vertrauend,
:Steigt ein frei Geschlecht empor. 
:Deutsche Jugend, bestes Streben,
:Unsres Volks in dir vereint,
:Wirst du Deutschland neues Leben,
:Und die Sonne schön wie nie
:Über Deutschland scheint.
:Über Deutschland scheint.

## Tradución ao galego 
:Erguéndose dende as ruínas
:e mirando cara ao futuro,
:déixanos servirte para o ben,
:Alemaña, patria unida.
:Temos que superar a antiga miseria,
:e todos empurrando xuntos,
:por iso debemos conseguir,
:que o Sol, máis fermoso que nunca
:brille sobre Alemaña.
:Brille sobre Alemaña.

:Concederase a ledicia e a paz
:para Alemaña, a nosa patria.
:Todo o mundo anhela a paz,
:dádelle aos pobos a vosa man.
:Cando nos xuntamos como irmáns,
:derrotaremos ao inimigo do pobo!
:Que brille a luz da paz!
:Que nunca máis unha nais
:chore polo seu fillo.
:Chore polo seu fillo.

:Imos labrar, imos construír,
:aprendede e traballade como nunca antes,
:e, confiando na súa propia forza,
:xurdirá unha xeración ceibe.
:Mocidade alemá, o maior esforzo
:do noso pobo en ti se recoñece,
:serás para Alemaña nova vida.
:E o Sol, máis fermoso que nunca
:brille sobre Alemaña.
:Brille sobre Alemaña.

## Historia 
Deixou de ser himno oficial coa reunificación alemá, pasando a ser himno da Alemaña unificada o até entón himno da República Federal de Alemaña (RFA), *Deutschlandlied*. O entón primeiro ministro da RDA, Lothar de Maizière, propuxo que "Auferstanden aus Ruinen" ocupase o seu lugar, proposta que foi rexeitada polo Chanceler da RFA, Helmut Kohl.

Tras a reunificación alemá, o himno nacional pasou a ser unicamente un arquivo histórico da música alemá.

## Ligazóns externas 
* *Auferstanden aus Ruinen* en mp3
* *Auferstanden aus Ruinen* en QuickTime
* *Auferstanden aus Ruinen* en Real Audio streaming 
* *Auferstanden aus Ruinen*, versión punk realizada por MIA. para a película *Führer Ex*.
* Partitura en formato gif.
Premio Cultura Galega das Artes Escénicas

O **Premio Cultura Galega das Artes Escénicas** é un galardón concedido como parte dos Premios da Cultura Galega pola Xunta de Galicia a persoas físicas ou xurídicas que destacasen nese ano polo seu labor no eido das "artes escénicas galegas ou [da] traslación en imaxes e son de creacións narrativas galegas". Os premiados son seleccionados por un xurado único formado por doce persoas.

Os premios convocáronse por primeira vez no ano 2010, aínda que naceron como continuación dos Premios Nacionais da Cultura Galega, creados en 2008 e que tiveron unha única edición. A diferenza do anterior, concedido a Manuel Lourenzo, este premio non ten dotación económica.

## Premiados 
* 2010 - Eduardo Alonso.
* 2011 - Quico Cadaval.
* 2012 - Grupo de Teatro Airiños.
* 2013 - Asociación Abrente - Mostra Internacional de Teatro de Ribadavia.
* 2014 - Cándido Pazó.
* 2015 - María Bouzas.
* 2016 - Sarabela Teatro.
* 2017 - Mabel Rivera.
* 2018 - Festival Internacional Outono de Teatro.
* 2019 - Os monicreques de Kukas.
*2020 - Federación de Teatro Afeccionado de Galicia
*2021 - Nova Danza Galega
*2022 - Melania Cruz
*2023 - PistaCatro
*2024 - Marta Pazos
*2025 - Mostra internacional de teatro cómico e festivo de Cangas

## Notas